open-index/open-wikipedia-markdown huggingface dataset:
Emilija Slabunova

**Emilija Edgardovna Slabunova** (vene keeles Эмилия Эдгардовна Слабунова; sündinud 7. oktoobril 1958 Ufas Baškiiria ANSV-s) on Venemaa poliitik, poliitilise partei Jabloko esimees, pedagoogikakandidaat.  

Ta on 2011. aastast Karjala Vabariigi Seadusandliku Kogu liige ja ühtlasi 2015. aastast Jabloko esimees. Pärast partei esimeheks valimist kolis Slabunova Moskvasse. Karjala parlamendi istungitele Petroskoisse sõidab ta Moskvast rongiga kohale. 

## Haridus ja töökäik
Pärast Kuibõševi Riikliku Ülikooli ajalooteaduskonna lõpetamist 1980. aastal töötas Slabunova ajalooõpetajana Petroskois. Aastatel 1999–2013 oli ta Petroskoi 1. lütseumi direktor. 2004. aastal kaitses Slabunova Karjala Riiklikus Pedagoogilises Instituudis pedagoogikaalase väitekirja teemal "Педагогические условия научно-методического обеспечения развития многопрофильного лицея". 
    
## Poliitika
2001. aastal valiti Slabunova Petroskoi linnanõukogu liikmeks. 2003. aastal astus ta Jabloko liikmeks. 2011. aastal pääses Karjala Vabariigi parlamenti. 2013. aastal kandideeris ta Petroskoi meeriks, kuid kaks nädalat enne valimispäeva võeti valimistelt maha. 2015. aasta detsembris valiti ta Grigori Javlinski toetusel Jabloko esimeheks.
  
## Tunnustus
*Venemaa Föderatsiooni teeneline õpetaja

## Isiklikku
Emilija Slabunova abikaasa Aleksandr Slabunov (sündinud 1957) on geoloogia-mineraloogiadoktor, Petroskoi Riikliku Ülikooli professor ja Venemaa Teaduste Akadeemia Karjala teaduskeskuse Geoloogia Instituudi petroloogia ja tektoonika labori juhataja.

Neil on tütar ja poeg. Tütar Anastassija (sündinud 1981) abiellus itaallasega ja elab perega Veneetsias. Poeg Kirill Slabunov (sündinud 1984) asutas 2012. aastal Münchenis konsultatsioonifirma munich-watch.ru. Vastates ajakirjaniku küsimusele, selgitas Slabunova, et tema lapsed elavad välismaal sellepärast, et neid kohutab Venemaa ebastabiilsus.

## Viited

## Välislingid
Hiiumaa Pärimusait

**Hiiumaa Pärimusait** on Hiiu maakonnas Emmaste külas asuv hoone (ait), kus korraldatakse muu hulgas kultuuriüritusi, laatasid. Ait avati 2015. Aida perenaine on Kaie Pranno.

## Viited

## Välislingid
*Pärimusaida koduleht blogina
1889. aasta Pariisi maailmanäitus

**1889. aasta Pariisi maailmanäitus** (ametliku nimega prantsuse keeles *Exposition Universelle de 1889*) oli 1889. aasta 6. maist kuni 31. oktoobrini Pariisis toimunud maailmanäitus.

## Vaata ka

*Eiffeli torn
Kotryna

OÜ **Kotryna** on Eesti ettevõte (osaühing), mis müüb lastetarbeid, sh mänguasju. Ettevõte kuulub kontserni Kotryna Group.

Ettevõte asutati 2007. Esimene pood (Baby City) avati Tallinnas. Ettevõtte haldab lastetarbeid müüvate poodide kette Baby City, JUKU (ka JUKU Mänguasjakeskus, JUKU Keskus), Kidz One. Ühtekokku on üle Eesti 21 poodi.

## Viited

## Välislingid
*Ettevõttest kontserni kodulehel
Ülerahvastusefekt

**Ülerahvastusefekt** (ingl k *crowding effect*) on fiksatsioonipunktist eemal asuva, kuid selgesti tajutava objekti muutumine raskesti eristatavaks, kui tema kõrval asuvad teised objektid. Kuigi eristuvad tunnused jäävad teadvusest välja, töödeldakse objekti tunnuseid siiski eelteadvuslikult. Aju sensoorsete piirkondade vastused "ülerahvastatud" objektile säilivad ka seda objekti teadvuslikult eristamata.

## Viited
Margus Kontus

**Margus Kontus** (sündinud 24. aprillil 1987) on eesti kunstnik. 

Ta on lõpetanud Eesti Kunstiakadeemia 2018. aastal bakalaureuseõppes graafika alal ja 2020. aastal magistriõppes kaasaegse kunsti alal. Osalenud mitmel grupinäitusel ja valgusfestivalil. Margus Kontuse loomingut iseloomustab magnetismi mõtestamine läbi kunsti. Tema teosed on justkui pisikesed meditatsioonid, mis otsivad seoseid nähtava ja nähtamatu maailma vahel. 

2020. aastast kuulub ta kunstirühmitusse DARKovSKY. 2014. aastast on tema karikatuure ilmunud ajakirjas Jalka. 

## Looming
### Isikunäitused
* 2019 DARK MATTER/WHITE NOISE. Noblessneri valukoda, Tallinn
* 2020 Mälestusi veest. Disainiöö, Põhjala tehas, Tallinn
* 2021 Kohtumine Kvantvahuga. Art & Tonic, Tartu

### Grupinäitused
* 2021 Tuleviku Toonela. Disainiöö, Põhjala tehas, Tallinn
* 2021 „Stalker“ Pop-up muuseum. Noblessneri pommivarjend, Tallinn
* 2021 Nõmbra valgus. Nõmbra
* 2020 Quantum Critic. Helsingi, Myypäla 2, Soome
* 2020 Toila Valgus. Toila
* 2019 As Above, so Below. Jerevan
* 2019 Zero Waste. Bristol, Bower Ashton Library, UK
* 2019 Wiiralti preemia näitus. Eesti Rahvusraamatukogu fuajeegalerii, Tallinn
* 2018 Rahvusvaheline üliõpilaste kunstnikuraamatu biennaal. Belgrad, Studentski grad, Serbia
* 2018 Külaskäigud. Draakoni galerii, Tallinn
* 2017 Sült ära värise. ARSi projektiruum, Tallinn
* 2017 NOARi tudengikonkurss. Kohvik Wabadus, Tallinn
* 2016 Sugar skull (*pop-up* kunstinäitus). EKKMi kohvik, Tallinn
* 2014 The 7th Salon of Humor International. Paraguaçu Paulista, The Salon of Humor, Brasiilia

### ''Performance''<nowiki/>'id
* 2017 Haikude õhtu. Raamatupood Puänt, Tallinn
* 2016 DHMR Presents: Make It Believe Festival. Helikopter, Tallinn


Fail:Sisemaailm koos autoriga.jpg
Fail:Autoriga.jpg
Fail:Kohtumine kvantvahuga autoriga.jpg


## Viited
Mihhail Trunin

**Mihhail Trunin** (vene keeles *Михаил Владимирович Трунин*; sündinud 1. augustil 1985) on Eesti kirjanduskriitik ja humanitaarteadlane, kelle erialaks on vene filoloogia ja humanitaarteaduste ajalugu.

Ta on lõpetanud 2007. aastal Moskva Riikliku Ülikooli vene keele ja kirjanduse teadusosakonna. Aastatel 2007–2010 oli ta Moskva Riikliku Ülikooli vene kirjanduse õppetooli aspirant. Ta sai doktorikraadi Moskva Riiklikus Ülikoolis 2010. aastal väitekirjaga "Mihhail Longinovi kirjanduslik reputatsioon 1850.–1870. aastatel ("Литературная репутация М.Н.Лонгинова: 1850-е - 1870-е годы") (juhendaja Aleksandr Iljušin).

2011. aastast ta töötab Tallinna Ülikooli humanitaarteaduste instituudis teadurina. Ta on Tartu-Moskva semiootikakoolkonna ajaloo spetsialist. 

## Tunnustus
*2017 – Sirbi laureaat
*2024 – Jaan Kaplinski nimeline stipendium
*2024 – Ajakirja Looming auhind
*2025 – Ants Orase nimeline kirjanduskriitika auhind

## Viited

## Välislingid
*CV ETISes
*Konto academia.edu portaalis
*Intervjuu Sirbile (11.11.22): Valle-Sten Maiste, Mihhail Trunin. Vene ühiskonna põhivektor on apaatia
Rauasulatuskoht

**Rauasulatuskoht** on koht, kus minevikus on sulatatud rauda. 

Eesti alal on rauasulatamise kohta andmeid 1. sajandist eKr (Tindimurru rauasulatuskoht)

## Eesti rauasulatuskohti
*Jüri rauasulatuskoht
*Rae rauasulatuskoht
*Tindimurru rauasulatuskoht
*Uugla rauasulatuskoht

## Viited
Vahitorn (ajakiri)

**Vahitorn** on ajakiri, mida annavad välja Jehoova tunnistajad. Ajakiri ilmub 461 keeles üle kogu maailma. Igat Vahitorni numbrit trükitakse kokku üle 42 miljoni eksemplari.

Charles Taze Russell hakkas ajakirja välja andma 1879. aastal.

2008. aastal jagati ajakiri kaheks väljaandeks: üks on mõeldud Jehoova tunnistajatele endile ja teine laiemale avalikkusele.

## Viited

## Välislingid
* Vahitorn
Arheoloogiakeskus

MTÜ **Arheoloogiakeskus** on Eesti mittetulundusühing, mis tegeleb Eesti arheoloogiaga seotuga. MTÜ kanti Äriregistrisse 2002. 

MTÜ on korraldanud näitusi, loenguid, konverentse, avaldanud kirjandust.

## Vaata ka
*Eesti Arheoloogiaselts

## Viited

## Välislingid
*MTÜst arheoloogia.ee kodulehel
Mulgi kultuuri festival

**Mulgi kultuuri festival** on Viljandi maakonnas Mulgi vallas Lilli külas Nava laval toimuv festival, kus tutvustatakse Mulgimaa ja mulgi kultuuriga seotut. 

Igal festivalil esitatakse üks Jaak Kõdara Mulgimaa-aineline näidend.

Festivali korraldaja on Jaak Kõdar, kes teeb selleks koostööd ka Mulgi Kultuuri Instituudi, Viljandi Kultuuriakadeemia ja Riigimetsa Majandamise Keskusega.

2014. aastal toimus üheksas festival.

## Viited

## Välislingid
*https://kultuur.err.ee/307284/mulgi-kultuuri-festivalil-esietendus-naidend-siberisse-kuuditatute-naasmisest
*https://lounapostimees.postimees.ee/3772041/homme-algab-mulgi-kultuuri-festival
Jenny Slate

**Jennifer Sarah Slate** (sündinud 25. märtsil 1982 Miltonis Massachusettsi osariigis) on Ameerika Ühendriikide näitleja ja koomik.

## Välislingid
*
British Wildlife Photography Awards

**British Wildlife Photography Awards** ('Briti metsiku looduse fotograafia auhind'), lühend **BWPA**, on iga-aastane loodusfotode võistlus Suurbritannias töötavatele fotograafidele. Asutatud 2009. aastal.

Konkursist võivad osa kõik amatöör- ja professionaalsed fotograafid üle maailma, kes esitavad konkursile tööd, mis on tehtud Suurbritannia ja Põhja-Iiri Ühendkuningriigis, Mani saarel või Kanalisaartel.
 
Võistluste peaauhinnaks on tiitel *British Wildlife Photographer* ('Briti metsiku looduse fotograaf'). Sellega kaasneb auhinnaraha 5000 £.  

Kategooriavõitjad saavad auhinnaks Canoni fototehnikat umbes 1000 £ väärtuses. Eraldi auhind on parimale videole. Noorfotograafidele on kaks eriauhinda: vanuserühmas 12–18 aastat ja vanuserühmas kuni 11 aastat.

Konkursile esitatud töid hindab 11-liikmeline žürii, kelle seas loodusfotograafid Richard Shucksmith, Danny Green ja Jamie Hall, reisi- ja loodusfotograafid David Norton ja Steve Watkins, BBC Wildlife toimetaja Sheena Harvey ning bioloog ja fotograaf Vivtoria Hillman.

## Fotokonkursi üldvõtjaid
*2009 – Ross Hoddinott
*2010 – Steve Young
*2011 – Richard Shucksmith
*2012 – Matt Doggett
*2015 – Barrie Williams
*2016 – George Stoyle
*2017 – Daniel Trim

## Viited

## Välislingid
*Koduleht
*Book. bwpawards.org
*British Wildlife Photography Awards ed 6 KK. apollo.ee
Tamroni reisifoto

**Tamroni reisifoto** on Eesti iga-aastane reisifotode võistlus. Konkurssi korraldatakse alates 2014. aastast.

Konkursile oodatakse reisifotosid, milles on jäädvustatud eri paikade kultuuri ehedal ja puutumata kujul, portreteeritud huvitavaid inimesi või kujutatud hingematvalt kauneid maastikke.

Esimesele, 2014. aasta konkursile, laekunud 945 tööd hindas kolmeliikmeline žürii koosseisus loodusfotograaf Sven Začek, portreefotograaf Renee Altrov ning loodusfoto- ja videograaf Toomas Ili. Sven Začek hindas ka järgmisel kahel konkursil. Veel on žürii töös osalenud fotokunstnik Gen Vagula, loodusfoto- ja videograaf Toomas Ili, reisiajakirjanik ja fotograaf Silvia Pärmann, makrofotograaf Urmas Tartes, loodusfotograaf Karl Adami ja veel mõned teised. 

Konkursile esitati 2015. aastal 1093 tööd, 2016. aastal 919, 2017. aastal 749 ja 2018. aastal laekus 671 tööd.

## Auhinnad
Konkursil antakse välja kolm auhinda: 
*I koht: 1000 euro väärtuses Tamroni fototehnikat Photopointist
*II koht: 750 euro väärtuses Tamroni fototehnikat Photopointist
*III koht: 500 euro väärtuses Tamroni fototehnikat Photopointist

## Fotokonkursi võitjad
*2014 – Valdek Udris (foto "Gulmarg, Kashmir, India")
*2015 – Valdek Udris (foto "Yuanyangi riisiterrassid, põlvkondade ja sajandite elustiil")
*2016 – Rene Türk (foto "37.819332, -122.478243")
*2017 – Peep Loorits (foto "Hommik")
*2018 – Vyacheslav Biryukov (foto "Pikk teekond koju")

## Viited
Harjumaa Keelpilliorkester

**Harjumaa Keelpilliorkester** on keelpilliorkester, mis ühendab Harjumaa muusikakoolides õppivaid noori keelpilliõpilasi ja nende õpetajaid.

Orkester alustas tegevust 2003. aastal ja selle esimene dirigent oli Hando Põldmäe. Lisaks 2003. aastal alustanud põhikoosseisule tegutseb orkestri juures alates 2006. aastast ka ettevalmistuskoosseis. Aastatel 2017-2025 oli orkestri dirigendiks Imre Rohuväli. 

Praegusteks HKO dirigentideks on Kaisa Roose ja Viktor Kostjuk. Ettevalmistuskoosseisu juhendajaks on Tekla Tappo.  Orkestri mänedžer on Juta Ross.

Orkester valmistab aastas ette neli kuni kuus kava. Orkester on peale Eesti esinenud Soomes, Rootsis, Poolas, Prantsusmaal, Austrias, Bulgaarias, Ungaris, Venemaal, Valgevenes ja Itaalias.

## Viited

## Välislingid
* Video YouTube'is: "Kitarrikontsert "Contcerto semplice" II ja III osa, Tõnu Kõrvits, HKO
* Video YouTube'is: Harjumaa Keelpilliorkestri sügiskontsert Keilas
* Video YouTube'is: Harjumaa Keelpilliorkestri 20. sünnipäevakontsert Viimsi Artiumis; 5. märts 2023
* Galerii. "Noorte stuudios" esines Harjumaa Keelpilliorkester
* Harjumaa Keelpilliorkester Itaalias; Harju Elu, 2. august 2019
* Harjumaa keelpillimängijad esinesid Austrias; Harju Elu, 20. september 2021
* Muusikapäev keelpillimuusikaga; Raplamaa Sõnumid, nr. 40, 6. oktoober 2021 (DIGAR)
* Külaline. Harjumaa Keelpilliorkester andis välja plaadi nimega "Nostalgia"; Klassikaraadio, 2. juuli 2023
* HKO hooaja lõpusirge; Harju Elu, 21. juuli 2023
* Harjumaa Keelpilliorkester
Kuivajõe org

**Kuivajõe org** on org Harju maakonnas Kose vallas. Orus voolab Kuivajõgi. Orus esineb karsti (Kuivajõe karstiala). Orgu kaitstakse Kuivajõe sängi kaitseala piirides.

## Viited

## Välislingid
*
Võrgendikoi

**Võrgendikoi** (*Yponomeuta*) on võrgendikoilaste (*Yponomeutidae*) sugukonda kuuluv perekond pisiliblikaid.

Perekonnas on kokku 76 liiki, neist Euroopas elab 10 ja Eestis 7.

Võrgendikoid on väikesed mustatäpiliste eestiibadega liblikad. Nende röövikud teevad võrgendpesasid puudel ja põõsastel.  

## Eesti liigid
**Yponomeuta evonymellus* – toominga-võrgendikoi
**Yponomeuta padellus* – pihlaka-võrgendikoi (varasem nimetus viirpuu-võrgendikoi; toitub pihlakal, laukapuul, viirpuudel, toompihlakal, ka ploomipuudel)
**Yponomeuta malinellus* – õunapuu-võrgendikoi
**Yponomeuta cagnagellus* – kikkapuu-võrgendikoi
**[[Yponomeuta plumbellus]]* (toitub kikkapuudel)
**Yponomeuta rorrella* – paju-võrgendikoi (eriti hõbepajudel, leitud Eestis – eriti Tartus – alates 2008. aastast)
**[[Yponomeuta sedellus]]* (toidutaimeks verev kukehari)

## Viited

## Välislingid

* "FOTOD JA VIDEO | Nagu õudusunenäost: tuhanded röövikud mässisid Haabersti hekid oma võrku" Delfi, 8. juuni 2020
*"VIDEO ⟩ Võrgendikoide niidivõrgustik mattis enda alla põõsa ja elektriposti" Lõuna-Eesti Postimees, 12. juuni 2020
* "Lugeja küsib: kes on need õudsed Kadrioru puud looritanud vaglad?" ERR Novaator, 15. juuni 2022
Paju-võrgendikoi

**Paju-võrgendikoi** (*Yponomeuta rorrella*) on võrgendikoi perekonda kuuluv liik pisiliblikaid.

Eestis leitud alates 2008. aastast. 2011. aastal oli neid palju Tartus Emajõe-äärsetel hõbepajudel, sama kordus 2018. aastal.

## Viited

## Välislingid
*
Kalju Kukk

**Kalju Kukk** (2. august 1943 Pärnu – 13. juuni 2018 Järvakandi) oli eesti luterlik vaimulik.

Ta on õppinud Pärnu 4. Keskkoolis, kuid lõpetas aastal 1963 Pärnu Kaugõppekeskkooli, samal aastal asus ta õppima Usuteaduse Instituuti, kuid ei lõpetanud seda.

Kiriklikku teenimist alustas ta jutlustajana, olles ametis erinevates EELK kogudustes – 1964–1968 Paistus ning 1968–1974 Mehikoormas ja Piirissaarel. 

12. novembril 1974 ordineeriti Kalju Kukk aseõpetajaks ning määrati teenima Jämaja ja Anseküla kogudusi Saaremaal, mida ta teenis aastatel 1974–1976. 1978. aasta alguses määrati ta Puhja koguduse õpetajaks. Selles ametis oli ta kuni 1991. aastani, hooldades aastast 1979 ka Rannu kogudust. 

Hiljem on Kalju Kukk teeninud erinevaid kogudusi Rapla piirkonnas (Rapla, Järvakandi, lisaks hooldanud Juuru, Tori ja Vändra kogudusi). 
2012. aastal arvati Kalju Kukk emerituuri, kuid pärast sedagi on ta abistanud vaimulikke erinevate koguduste juures. 

Kalju Kukk pälvis 2018. aastal EELK aukirja. 

Tema vend Mihkel Kukk on Rapla Maarja-Magdaleena koguduse õpetaja, vend Joel on purjetaja, jääpurjetaja ja spordireporter. 

Kalju Kukk saadeti 19. juunil 2018 Rapla kirikust Rapla kalmistule.

## Viited
Hilda Anso

**Hilda Anso** (ka **Hilda Heister**, **Ari Anzo**, **Ary Anso**, **Ary von Heister**; 17. mai 1901 Tindi talu, Sürgavere vald –  21. jaanuar 1973 Heilbronn, Saksamaa) oli eesti näitleja ja lavastaja. 

Ta alustas lavategevust 1921. aastal Estonias ja oli hiljem muuhulgas Berliini Saksa riigiteatri draamanäitleja.

## Looming
### Teatrirollid
* "Wilhelm Tell" (Estonia teater) – Berta von Bruneck
* "Lysistrata" (Estonia teater)
* 1930 "Misalliance" – Lina Szczepanowska 
* 1939 "Kui tähtis on olla tõsine" (Frankfurt) – Miss Prism 

### Filmirollid
* 1923 "Roheline Manuela" (saksa keeles "Die grüne Manuela – Ein Film aus dem Süden") – mustlanna Tonia Llorrente
* 1926 "Üleliigsed inimesed" (saksa keeles "Überflüssige Menschen")

### Lavastused
* "Neetud talu"
* "Toomas Nipernaadi"
* Eerik Laidsaare "Uued tuuled"
* V. Kulki rekonstrueeritud "Pisuhänd" 
* Patrick Hamiltoni "Gaasivalgus"

## Isiklikku
Ta abiellus 1926. aastal Saksamaa suurima raadioajakirja Der Deutsche Rundfunk peatoimetaja (1924–1940) parun Hans Siebert von Heisteriga.

Ta on maetud Heilbronni kalmistule Saksamaal.

## Viited
Matkule

**Matkule** on küla (*ciems*) Lätis Tukumsi piirkonnas, Matkule valla halduskeskus. Küla asub  merepinnast 85 meetri kõrgusel, endisest piirkonnakeskusest Kandavast 18 ja Riiast 108 kilomeetri kaugusel. 

Matkules asuvad lisaks vallamajale veel kultuurimaja, postkontor ja raamatukogu. Külla jääb Matkule bussipeatus.

Matkule tekkis endisaegse Matkule mõisa (*Matkuln*) keskuse juurde. Nõukogude ajal oli küla kohaliku kolhoosi  keskasulaks. Küla lähistel paikneb riikliku tähtsusega arheoloogiamälestis - Matkule ehk Buse linnamägi. Ka on riikliku kaitse all Matkule muinaskalmed ja hiiepaik Matkule Kirikumägi.

## Elanike arv


* 78 (1970)
* 188 (1979)
* 319 (1989)
* 304 (2000)
* 207 (2006)

* 247 (2011)
* 203 (2018)
* 190 (2021)
* 192 (2025)


## Viited
Nikolai Ipatjev

**Nikolai Nikolajevitš Ipatjev** (vene Николай Николаевич Ипатьев; 1869 – 20. aprill 1938 Praha) oli vene sõjaväelane (staabikapten), insener ja ühiskonnategelane. Tema majas Jekaterinburgis tapeti Nikolai II koos perekonnaga.
Volmari kirikumõis

**Volmari kirikumõis** ehk **Valmiera kirikumõis** (saksa keeles *Pastorat Wolmar-Wolmarshof*, varem *Pastorat Wolmar*, läti keeles *Valmieras mācītājmuiža*) oli kirikumõis Liivimaal Volmari kreisis Volmari kihelkonnas. Mõisakompleks asub tänapäeval Valmieras aadressil Raiņa iela 9.

## Ajalugu
Pastoraadi rajamise aeg ei ole teada. Mõisa koosseisu kuulus Muižnieksi (*Martinkaln*) karjamõis, mis asus kahe kilomeetri kaugusel kirikumõisast loodes.

## Mõisa suurus

Bienenstammi andmetel oli mõisa suurus 1816. aastal neli adramaad, sellele allus 103 mees- ja 128 naishinge.

Aastal 1688 oli mõisa suurus 3 ja 3/4 adramaad, aastal 1734 oli adramaid 3 ja 5/8, aastal 1757 aga 4. Aastal 1832 oli mõisal adramaid 3 ja 17/20, aastal 1881 kuulus mõisale aga 3 ja 24/80 adramaad mõisale kuuluvate talude valduses.

1909. aastal oli pastoraadi suuruseks 1016 tiinu ehk 1110 hektarit (sellest moodustas mõisamaa 357, kvoodimaa 69 ja talumaa 590 tiinu). Maa väärtuseks arvestati 369 taalrit.

## Viited

## Kirjandus
* *Baltisches historisches Ortslexikon*. Teil II. Lettland (Südlivland und Kurland). Köln-Wien: Böhlau Verlag, 1990. Lk 715.
Rassul Hamzatov

**Rassul Hamzatovitš Hamzatov** (avaari keeles ХӀамзатил Расул, IPA: [ħamzatil rasul]; vene keeles Расул Гамзатович Гамзатов *Rasul Gamzatovitš Gamzatov*; 8. september 1923 Tsada küla, Hunzahhi rajoon, Dagestan – 3. november 2003 Moskva) oli arvatavasti kõige kuulsam avaari keeles kirjutanud luuletaja. 

Tema luuletuste hulgas oli ka "Žuravali" (vene keeles «Журавли»), millest sai Nõukogude Liidus Jossif Kobzoni esituses tuntud laul Suurest Isamaasõjast.

## Tunnustus
*2003 – Püha apostli Andreas Esmakutsutu orden (nr 10)

## Teosed
* Minu Dagestan [jutustus]. Vene keelest tõlkinud M. Maksing, värsid tõlkinud Kalju Kangur. Tallinn : Eesti Raamat, 1975. 440 lk.
Zemīte vald

**Zemīte vald** (läti keeles *Zemītes pagasts*) on vald Lätis Tukumsi piirkonnas. Vald piirneb sama piirkonna Zante, Vāne, Kandava, Viesatase, Irlava ja Jaunsāti vallaga.

Valla pindala on 99 km². 2016. aasta seisuga elas seal 772 inimest. Valla keskus on Zemīte küla, vallavanem on Rita Diduha.

## Ajalugu

Zemīte valla aladel asusid varem Grenči ja Zemīte mõisa maad. Valla vana saksakeelne nimekuju oli *Samiten*. Aastal 1935 oli valla pindala 90 kilomeetrit. Aastal 1945 moodustati vallas Kukši ja Zemīte külanõukogu, vald likvideeriti aastal 1949. Aastal 1954 liideti Zemīte külanõukoguga likvideeritav Kukši külanõukogu, aastal 1965 aga likvideeritav Grenči külanõukogu. Samal aastal liideti kolhoosi Zaļā zeme alad Abava külanõukoguga. Aastal 1990 moodustati Zemīte külanõukogust vald. 

Aastal 1997 liideti Matkule ja Zemīte vald Kandava linna maaterritooriumiga. Aastal 1999 moodustati Kandava linna maaterritooriumist Kandava piirkond. 2009. aastal vald taastati kui Kandava piirkonda kuuluv haldusüksus. 2021. aastal liideti vald Tukumsi piirkonnaga.

## Kaitstavad mälestised

Kultuurimälestistest on kohaliku kaitse all Lauciņi Puuslikumägi, sealsed muinaskalmed ja hiiepaik. Regionaalse kaitse all on Oļa ehk Uļase keskaegne kalmistu (Rootsi kalmistu). Riikliku kaitse all on Zemītes luteri kirik ja selle kantsel. Looduskaitse all on Kanduri kalmistu tamm ja Kanduri kalmistu tamm pärn, lisaks veel arvukalt nimeta põlispuid.
## Asustus

2011. aastal elas vallas 716 lätlast, 14 venelast, 29 valgevenelast, 9 ukrainlast, 2 poolakat ja 6 leedulast. 
Vallas on järgmised külad.

Ülejäänud valla elanikud elasid külade koosseisu mitte kuuluvates taludes. 


Grenci old schoolhouse, Courland - ainars brūvelis - Panoramio.jpg|Grenči vana koolimaja
Grenču muiža 2002-11-24.jpg|Grenči mõis
Zemītes luterāņu baznīca.jpg|Zemīte kirik


## Viited

## Välislingid
Zemīte

**Zemīte** on küla (*ciems*) Lätis Tukumsi piirkonnas, Zemīte valla halduskeskus. Küla asub  merepinnast 85 meetri kõrgusel, piirkonna keskusest Kandavast 14 ja Riiast 89 kilomeetri kaugusel.

Zemītes asuvad lisaks vallamajale veel põhikool, rahvamaja, postkontor ja raamatukogu. Külla jääb Zemīte bussipeatus. 

Vaatamisväärsusteks on Zemīte mõisa hoonetekompleks ja külast idas asuv Zemīte luteri kirik, mille altar pärineb 18. sajandist. Kirik ja selle kantsel on muinsusmälestistena riikliku kaitse all.

Zemīte tekkis endisaegse Zemīte mõisa (*Samiten*) keskuse juurde. Nõukogude ajal oli küla kohaliku kolhoosi  keskasulaks. Aastail 1999–2021 kuulus küla Kandava piirkonda.

Looduskaitse all on kolm külas kasvavat tamme. 

## Elanike arv


* 209 (1970)
* 256 (1979)
* 297 (1989)
* 320 (2000)

* 237 (2011)
* 228 (2018)
* 231 (2021)
* 190 (2025)


## Viited
Litóchoro

**Litóchoro** (kreeka keeles Λιτόχωρο), ka Jumalate linn, on Kreeka väikelinn Olümpose mäejalamil Kesk-Makedoonia piirkonnas. 

See paikneb 7 kilomeetri kaugusel Therme lahe rannast, kus asub linna raudteejaam ja mida läbib kiirtee, mis suundub 414 km kaugusele Ateenasse. Linnast jääb 22 km Katerínini, 58 km Lárisani ja 90 km Thessaloníkini.

## Ajalugu
Asulat märkis kirjalikult teadaolevalt esimesena püha Dionysius (kreeka keeles Άγιος Διονύσιος), kes külastas mäejalamit 16. sajandil.

## Loodus
Linnast algavad peaaegu kõik matkarajad Olümposele.

## Vaata ka
*Plaka
*Dion

## Viited

## Välislingid
*
Ida-Virumaa Tatari Kultuuri Ühing

MTÜ **Ida-Virumaa Tatari Kultuuri Ühing** on tatarlaste kultuuri tutvustav ühing.

Ühing asutati 1998. Ühing kasutab Jõhvis aadressil Kooli tänav 2 olevat hoonet.

Ühing on Eestis muu hulgas avaliku pidustustega tähistanud tatarlaste püha: sabantuid.

## Vaata ka
*Eesti tatarlased

## Viited

## Välislingid
*Ühingust Rahvakultuuri Keskuse kodulehel
Horace Lawson Hunley

**Horace Lawson Hunley** (20. juuni 1823 – 15. oktoober 1863) oli lõunaosariikide mereväeinsener Ameerika kodusõjas. Tema ehitatud allveelaev H. L. Hunley (nimetatud tema järgi pärast tema surma) on ajaloos esimene, millega suudeti vaenlase laev uputada. 17. veebruaril 1864 hävitati torpeedorünnakuga USS Housatonic. Allveelaev ise sai plahvatusest niipalju kahju, et sadamasse enam ei jõudnud. Rünnakus Hunley ei osalenud. Ta hukkus 1863 allveelaeva katsetamisel.

## Viited
Ukraina Kultuurharidusühing Prosvita

**Ukraina Kultuurharidusühing Prosvita** on Tallinnas tegutsev Eesti ukrainlaste ühing, mis tutvustab Ukraina kultuuri. Ühing asutati hiljemalt 1997. Ühingu eesotsas on Oksana Mamutova.

Ühing on korraldanud slaavi kirja- ja kultuuripäevade raames toimuvat Ukraina kultuuri päevade kontserti.

## Viited
Zante vald

**Zante vald** (läti keeles *Zantes pagasts*) on vald Lätis Tukumsi piirkonnas. Vald piirneb sama piirkonna Vāne, Zemīte ja Viesatase vallaga ning Salduse piirkonna Remte ja Gaiķi vallaga.

Valla pindala on 96 km². 2016. aasta seisuga elas seal 575 inimest. Valla keskus on Zante küla, vallamaja asub aadressil Skolas iela 8. Vallavanem on Jānis Kālis.

Suurim jõgi vallas on Amula. Looduskaitse all on arvukalt nimeta põlispuid.

## Ajalugu

Zante valla aladel asusid varem Plāņi, Jaundzirase ja Aizupe mõisade maad. Valla vana saksakeelne nimekuju oli *Santen*. Aastal 1936 oli valla pindala 86,7 kilomeetrit ja seal oli 1800 elanikku; neist 27% moodustasid sakslased. Aastal 1945 moodustati vallas Zante ja Dzirase külanõukogu, vald likvideeriti aastal 1949. Aastal 1954 liideti Zante külanõukoguga likvideeritav Dzirase külanõukogu. Aastal 1990 moodustati külanõukogust vald.

2009. aastast kuulus vald Kandava piirkonda, aastal 2021 liideti see aga Tukumsi piirkonnaga.

Kultuurimälestistest on regionaalse kaitse all  Zante tuulik, Venteri linnamägi ja Venteri muinaskalmed (Kalmemägi või Ohvrimägi).

## Asustus

2011. aastal elas vallas 545 lätlast, 15 venelast, 2 valgevenelast, 3 ukrainlast, 3 poolakat ja 17 leedulast.
Vallas on järgmised külad.

Ülejäänud valla elanikud elasid külade koosseisu mitte kuuluvates taludes.


Zantes vējdzirnavas 2000-05-13.jpg|Zante tuulik
Zante, Kurzeme fortress museum.jpg|Kura koti muuseum
Zante manor (1).jpg|Zante mõis


## Viited

## Välislingid
Zante

**Zante** on küla (*ciems*) Lätis Tukumsi piirkonnas, Zante valla halduskeskus. Küla asub  merepinnast 132 meetri kõrgusel, piirkonna keskusest Kandavast 26 ja Riiast 99 kilomeetri kaugusel. Zantes asuvad lisaks vallamajale veel põhikool, kultuurimaja, postkontor ja raamatukogu.

Zante tekkis endisaegse Lielzante mõisa (*Groß-Santen*) keskuse juurde. Nõukogude ajal ehitati see välja kui kohaliku kolhoosi keskasula. Zantes asub Kura koti muuseum. Külla jäävad Zante ja Zantes centrsi bussipeatused.

Küla järgi on nime saanud Zebre kihistu Zante kihistik.

Zantest kagus asuv Zante tuulik on muinsusmälestistena regionaalse kaitse all.

## Elanike arv


* 330 (1970)
* 338 (1979)
* 420 (1989)
* 287 (2000)

* 290 (2011)
* 254 (2018)
* 256 (2021)
* 223 (2025)


## Viited
Niangi

**Niangi** (gruusia keeles "ნიანგი", *krokodill*) oli gruusia huumoriajakiri, mis asutati 3. juunil 1923 Tbilisis ja ilmus 2 korda kuus. Aastatel 1924–1930 ilmus väljaanne ajalehes Mush rubriigina "Tartarozi". 1931. aastal hakkas ilmuma iseseisva ajakirjana Krokodill.

Ajakirjas avaldati satiirilisi ja humoorikaid lugusid, šarže ja karikatuure. Eri aegadel töötasid Krokodilli toimetajatena Silibistro Todria, Sandro Euli, Grigol Abashidze, Vakhtang Chelidze, Nodar Dumbadze, Zurgan Gemazashvili, Zaur Bolkvadze, Zhani Sikharulidze ja teised. Kaastööd tegid tuntud Gruusia kirjanikud, ajakirjanikud, kunstnikud ja karikaturistid: Zaliko Sulakauri, Kemo (Nika Kemularia), Irakli Toidze, Besik Dugashvili, Revaz Jashi, Marika Kandelaki ja paljud teised.

Lisaks ajakirjale ilmus igal aastal huumoriraamatute sari "Krokodilli raamatukogu", kus avaldati aasta parimaid humoorikaid teoseid. 

1981. aastal oli tiraaž 150 000 eksemplari.

1990. aastatel ilmus ajakiri ebaregulaarselt, kuni väljaandmine lõpetati.

2011. aasta juunis taastati ajakirja väljaandmine.

## Viited
Veide kirikumõis

**Veide kirikumõis** (saksa keeles *Pastorat Wolmar-Weidenhof*, läti keeles *Veides mācītājmuiža*) oli kirikumõis Liivimaal Volmari kreisis Veide kihelkonnas. Mõisakompleks asub tänapäeval Lätis Valmieras aadressil Veides iela 2.
Vāne vald

**Vāne vald** (läti keeles *Vānes pagasts*) on vald Lätis Tukumsi piirkonnas. Vald piirneb sama piirkonna Zante, Matkule, Zemīte ja Kandava vallaga, Kuldīga piirkonna Kabile vallaga ning Salduse piirkonna Gaiķi ja Šķēde vallaga.

Valla pindala on 166 km². 2016. aasta seisuga elas seal 955 inimest. Valla keskus on Vāne küla, vallavanem on Daina Priede.

## Ajalugu

Zemīte valla aladel asusid varem Vāne, Varieba ja Aizupe mõis maad. Valla vana saksakeelne nimekuju oli *Wahnen*. 1935. aastal oli valla pindala 60,2 kilomeetrit. 1945. aastal moodustati vallas Vāne ja Sarcene külanõukogu, vald ise likvideeriti aga 1949. aastal. 1954. aastal liideti Vāne külanõukoguga likvideeritavad Varieba ja Sarcene külanõukogu, 1973. aastal veel ka Aizupe külanõukogu. 1990. aastal moodustati külanõukogust vald.

2009. aastast kuulus vald Kandava piirkonda, 2021. aastal liideti see Tukumsi piirkonnaga.

## Kaitstavad objektid

Kultuurimälestistest on riikliku kaitse all Vāne luteri kirik koos selle seinamaalingute fragmentidega. Regionaalse kaitse all on Aizupe mõisa hoonetekompleks, sealhulgas häärber, kelder ja tallid. Kohaliku kaitse all on hiiepaik Zāģeri Kuradikivi (Kandava valla piiril).

Suuremad jõed on Amula ja Imula. Looduskaitse all on Cimmermaņi kaldapealne (osaliselt Matkule vallas) ja arvukalt nimeta põlispuid.

## Asustus

2011. aastal elas vallas 944 lätlast, 16 venelast, 19 valgevenelast, 10 ukrainlast, 4 poolakat ja 16 leedulast.
Valla külad:

Ülejäänud valla elanikud elasid külade koosseisu mitte kuuluvates taludes.


Amula pie Tukuma - Vānes ceļa 2002-11-24.jpg|Amula jõgi
Varieba - panoramio (2).jpg|Varieba
2015 07 Aizupes muiza (4).jpg|Aizupe mõis
Vānes baznīca - church - panoramio (1).jpg|Vāne kirik


## Viited

## Välislingid
Vāne

**Vāne** on küla (*ciems*) Lätis Tukumsi piirkonnas, Vāne valla halduskeskus. Küla asub  merepinnast 85 meetri kõrgusel, piirkonna keskusest Kandavast 23 ja Riiast 107 kilomeetri kaugusel. 

Vānes asuvad lisaks vallamajale veel põhikool, kultuurimaja, postkontor ja raamatukogu. Külla jääb Vāne bussipeatus.

Vāne tekkis endisaegse Vāne mõisa (*Wahnen*) keskuse juurde. Sealne luteri kirik valmis aastal 1663. Kirik ja selle seinamaalingute fragmendid on muinsusmälestisena riikliku kaitse all.

Looduskaitse all on kolm külas kasvavat saart, kaks pärna, üks tamm ja üks hobukastan.

## Elanike arv


* 209 (1970)
* 295 (1979)
* 342 (1989)
* 369 (2000)

* 267 (2011)
* 246 (2018)
* 232 (2021)
* 228 (2025)

## Viited
Äigu murd

**Äigu murd** on endine paemurd Saare maakonnas Saaremaa vallas Vanamõisa külas. Murd on tunnistatud ürglooduse objektiks.

Murd on Äigu kihtide stratotüüp.

Murrus paljanduvad ligi meetri kõrgused paekiviseinad. Tegemist on helehalli lainja tekstuuriga krinoidlubjakiviga, milles esinevad õhukesed roheka savi vahekihid.

## Viited

## Välislingid
*
Gustav Ladva

**Gustav Ladva** (22. august 1929 Laatre vald Valgamaa – 23. juuni 1968 Tartu) oli eesti poksija.

Ta sai Eesti meistrivõistlustel kärbeskaalus (kuni 112 naela ehk 50,8 kg) 1939. aastal II koha, kergekaalus (kuni 135 naela ehk 61,2 kg) 1942. aastal 3. koha ning sulgkaalus (kuni 126 naela ehk 57,2 kg) 1943. aastal 2. koha.

Ta oli Eesti NSV meister sulgkaalus (kuni 126 naela ehk 57,2 kg) 1948. aastal. 

Ta küüditati koos vanematega 1949. aastal Siberisse ning määrati asumisele Omski oblastisse. Ta vabanes asumiselt 20. juulil 1950.

## Viited

## Kirjandus
*"Küüditamine Eestis Venemaale. Märtsiküüditamine 1949", 2. osa. Memento raamat nr 5. Koostaja Leo Õispuu. Tallinn 1999. Lk 268
*Rein Pajur. "Poksi lugu". Tallinn 2009

## Välislingid
*Gustav Ladva sporditulemused
*Eesti kommunismiohvrid 1940–1991
*Haud Tartu Pauluse kalmistul
Viita kaitsekraav

**Viita kaitsekraav** on sõjaaegne kaitsekraav Saare maakonnas Saaremaa vallas Rootsikülas. Kaitsekraav on tunnistatud ürglooduse objektiks. Kaitsekraavi juures on endisaegne Viita talu paemurd, mis oli oluline väljasurnud kalade ja erüpteriidide leiukoht. Murd aeti 1970. aastatel kinni. Kaitsekraav on Rootsiküla lademe Viita kihtide stratotüüp.

## Viited

## Välislingid
*
2018. aasta jalgpalli maailmameistrivõistluste koosseisud

See artikkel toob 2018. aasta jalgpalli maailmameistrivõistluste osalejariikide võistkondade koosseisud. 

## A-alagrupp

### Egiptus
Peatreener  Héctor Cúper

### Venemaa
Peatreener: Stanislav Tšertšessov

### Saudi Araabia
Peatreener  Juan Antonio Pizzi

### Uruguay
Peatreener: Óscar Tabárez

## B-alagrupp

### Iraan
Peatreener  Carlos Queiroz

### Maroko
Peatreener  Hervé Renard

### Portugal
Peatreener: Fernando Santos

### Hispaania
Peatreener: Fernando Hierro

## C-alagrupp

### Austraalia
Peatreener  Bert van Marwijk

### Taani
Peatreener  Åge Hareide

### Prantsusmaa
Peatreener: Didier Deschamps

### Peruu
Peatreener  Ricardo Gareca

## D-alagrupp

### Argentina
Peatreener: Jorge Sampaoli

### Horvaatia
Peatreener: Zlatko Dalić

### Island
Peatreener: Heimir Hallgrímsson

### Nigeeria
Peatreener  Gernot Rohr

## E-alagrupp

### Brasiilia
Peatreener: Tite

### Costa Rica
Peatreener: Óscar Ramírez

### Serbia
Peatreener: Mladen Krstajić

### Šveits
Peatreener: Vladimir Petković

## F-alagrupp

### Saksamaa
Peatreener: Joachim Löw

### Mehhiko
Peatreener  Juan Carlos Osorio

### Lõuna-Korea
Peatreener: Shin Tae-yong

### Rootsi
Peatreener: Janne Andersson

## G-alagrupp

### Belgium
Peatreener  Roberto Martínez

### Inglismaa
Peatreener: Gareth Southgate

### Panama
Peatreener  Hernán Darío Gómez

### Tuneesia
Peatreener: Nabil Maâloul

## H-alagrupp

### Colombia
Peatreener  José Pékerman

### Jaapan
Peatreener: Akira Nishino

### Poola
Peatreener: Adam Nawałka

### Senegal
Peatreener: Aliou Cissé
Virgil van Dijk

**Virgil van Dijk** (sündinud 8. juulil 1991 Bredas) on Hollandi jalgpallur, Hollandi jalgpallikoondise ja Inglismaa kõrgliiga klubi Liverpooli kaitsja. Ta on Hollandi koondise kapten.

Van Dijk alustas klubikarjääri 2011. aastal kodumaal Groningenis. Seejärel suundus ta 2013. aastal Šotimaa klubisse Celtic, millega tuli kahel hooajal järjest Šotimaa meistriks ja nimetati mõlemal hooajal Šotimaa kõrgliiga hooaja sümboolsesse koosseisu. Aastatel 2015–2018 mängis ta Inglismaa kõrgliiga klubis Southampton. 2016. aastal valiti ta Southamptoni aasta mängijaks.

Liverpooliga liitus ta 2018. aasta jaanuaris. Liverpool maksis tema eest 75 miljonit naela, mis teeb temast kõigi aegade kallima kaitsja. Hooajal 2018–19 valiti ta Premier League'i hooaja parimaks mängijaks ja liiga hooaja sümboolsesse koosseisu ning 2019. aastal Liverpooli aasta mängijaks. Lisaks võitis ta 2018–19 Liverpooliga Meistrite Liiga.

## Koondisekarjäär
Debüüdi Hollandi rahvuskoondises tegi ta 10. oktoobril 2015 EM-i valikmängus Kasahstani vastu. Esimest korda kandis ta kaptenipaela 23. märtsil 2018 sõprusmängus Inglismaa vastu. Esimese värava rahvuskoondises lõi ta 26. märtsil 2018 sõprusmängus Portugali vastu.

## Saavutused
;Celtic
*Scottish Premiership (2): 2013–14, 2014–15
*Scottish League Cup (1): 2014–15
;Liverpool
*UEFA Meistrite Liiga (1): 2018–19
*UEFA Superkarikas (1): 2019

## Viited

## Välislingid
Ukraina Kaasmaalaskond Sillamäe Vodograi

MTÜ **Ukraina Kaasmaalaskond Sillamäe Vodograi** on Sillamäel tegutsev Eesti ukrainlaste ühing. Ühingu eesmärkide seas on tutvustada ukraina kultuuri. Ühing asutati 2000.

Ühingu juures tegutseb folkloorirühm Vodograi, pühapäevakooli folklooriansambel Rushnichok, Ukraina käsitöö õppering. Ühing peab üleval pühapäevakooli.

## Viited

## Välislingid
*Ühingust Rahvakultuuri Keskuse kodulehel
David Hawkins

**David Ramon Hawkins** (3. juuni 1927 Milwaukee, Wisconsin – 19. september 2012 Sedona, Arizona) oli USA psühhiaater ja vaimne õpetaja. 

Hawkins töötas New Yorgi osariigis psühhiaatrina ning juhatas suurt psühhiaatriaasutust. Pärast arstitegevusest loobumist 1980 elas ta tagasitõmbunult ning tegeles seitse aastat peamiselt spirituaalsuse ja teadvusega. Aastal 1995 avaldas ta raamatu "Power vs. Force".

Hawkins püüdis edendada inimese spirituaalsust. Tema õpetuse järgi on vaimne kasv kõige sügavam vahend kannatuse leevendamiseks selles maailmas. Hawkinsi järgi elavad inimesed erinevatel teadvuse tasanditel ning võtavad tegelikkust ja tõde vastu vastavalt oma tasandile.

## Elukäik

Hawkins kasvas üles Wisconsini osariigis, õppis Wisconsini meditsiinikolledžis psühhiaatriat ja oli teise maailmasõja ajal lühikest aega sapöör. 

Kuni 1980. aastani juhatas Hawkins New Yorgi osariigis Manhassetis tollal riigi suurimat psühhiaatriasutust North Nassau Mental Health Center. Enda sõnul elas ta 38-aastaselt läbi äkilise valgustumise. Ta tõmbus seitsmeks aastaks tagasi Arizona osariiki Sedonasse, et end erakuna "vaikuses vaimselt täiustada". Pärast ühiskonda naasmist uuris ta teadvust, pidas ettekandeid ja kirjutas raamatuid. Raamatuga "Power vs. Force" sai ta tuntuks. Seda on tõlgitud 15 keelde ning mitmes riigis oli see bestseller. 

## Teadvuse tasandite kalibreerimine

Hawkinsi töid läbib kontseptsioon teadvuse tasandite kalibreerimisest, mis põhineb nn rakenduslikul kinesioloogial. Teadvuse tasandeid kalibreeritakse logaritmilisel skaalal vahemikus ühest kuni tuhandeni ning seda rakendatakse nii inimeste, raamatute, õpetuste kui ka organisatsioonide, asutuste ja ettevõtete ning mitmesuguste toodete suhtes, et määratleda nende "tõeväärtust". Tulemuseks on kõikehõlmav "teadvuse kaart", milles igale nähtusele on omistatud kindel arv-väärtus.

## Raamatud

* Power vs. Force ISBN 9781401945077
* The Eye of the I ISBN 9781781807682
* I: Reality and Subjectivity ISBN 9781401945008)
* Truth vs. Falsehood ISBN 9781401945060
* Transcending the Levels of Consciousness ISBN 9781401945053
* Discovery of the Presence of God ISBN 9781401944988
* Reality, Spirituality and Modern Man ISBN 9781401945039
* Healing and Recovery ISBN 9781401944995
* Along the Path to Enlightenment ISBN 9781848504516
* Dissolving the Ego, Realizing the Self ISBN 9781848504202
* Letting Go: The Pathway of Surrender ISBN 9781933885995

## Viited

## Välislingid
### Toetavad
* Veritas Publishing (Hawkinsi enda kirjastuse koduleht)

### Kriitilised
* spiritualteachers.org
* Sarlo's Guru Rating Service
* The Sceptic's Dictionary
Kuulipildujate loend

Siin on loetletud kuulipildujaid, nii kergekuulipildujaid kui ka raskekuulipildujaid kuid mitte püstolkuulipildujaid.

*ALFA M44
*Breda M38
*Perino Mod. 1908
*Kulspruta m/39
*KSP 58 ehk FN MAG
*LAG 40
*MG3
*Schwarzlose
* Ho 103
* Tüüp 11
* Tüüp 62
* Tüüp 73
* Tüüp 92
* Tüüp 94
* Tüüp 97
* Tüüp 99
*Uk vz. 59

## vaata ka
*Püstolkuulipildujate loend
*Soomustehnika loend
*Tulirelvade loend
Balti Venemaa Uurimise Keskus

**Balti Venemaa Uurimise Keskus** on eraalgatuslik uurimisasutus, mis on 1998. aastal registreeritud osaühinguna Eestis.

Asutuse eesmärk on informeerida Venemaal toimuvast ja anda hinnanguid Venemaal toimuva mõjust Balti regioonile. 2002. aastast on asutuse direktor Vladimir Juškin, varem oli direktor Marko Mihkelson.

## Viited
Eesti Välisinvestorite Nõukogu

**Eesti Välisinvestorite Nõukogu** (inglise *Foreign Investors' Council in Estonia*, lühendatult FICE) on Eesti majandusolusid selgitav ja Austria, Taani, Soome, Saksamaa, Hollandi, Norra, Rootsi ja Prantsusmaa välisinvestoritega koostööd tegev grupp. FICE nimetab ennast lobitöö tegijaks.

FICE eesotsas on Helena Almqvist.

## Liikmeid
*Taani-Eesti Kaubanduskoda
*Briti-Eesti Kaubanduskoda
*...

## Viited

## Välislingid
*Eesti Välisinvestorite Nõukogu koduleht
N. A. Naseer

**N. A. Naseer** (sündinud 10. juunil 1962 Ernakulami ringkonnas Kerala osariigis Indias) on India loodusfotograaf, looduskaitsja ja publitsist.

Ta on enam kui 40 aastat rännanud ja teinud looduspilte Lääne-Ghatidi metsades Lõuna-Indias. Naseer teeb kaastööd India loodusajakirjadele, avaldab loodusfotosid ja looduskaitselisi kirjutisi. 

Ta harrastab võitluskunste, *[[Tai Chi|tai chi]]*d ja joogat ning on tegutsenud nende õpetajana.

Naseeri emakeel on malajalami keel. Esimene emakeeles ilmunud raamat metsikust loodusest on pärit Naseeri sulest.  

## Loomingu näiteid

Pilt:South_Indian_rock_agama_(Male,_Breeding_colors).jpg|Lõuna-India kaljuagaam soomuseliste seltsist
Pilt:9672_by_N_A_Nazeer.jpg|Looduspilt
Pilt:Slender_loris_by_N_A_Nazeer.jpg|Hall sireloori strepsiriinseteprimaatide seltsist
Pilt:Oriental_Darter_by_N.A._Nazeer.jpg|Madukaela perekonda kuuluv aasia madukael


## Viited

## Välislingid

*N. A. Naseer Facebookis
Kustav Soosild

**Kustav Soosild** (kuni 8. aprillini 1937 **Kustav Stolzen**; 21. veebruar / 6. märts 1903 Tallinn – 4. veebruar 1944 Białystok, Białystoki ringkond, okupeeritud Poola) oli eesti poksija.

Ta sai Eesti meistrivõistlustel poolraskekaalus (kuni 175 naela ehk 79,4 kg) 2. koha aastatel 1924 ja 1925. 

Ta osales 1926. aastal poolraskekaalus (kuni 175 naela ehk 79,4 kg) ühe korra Eesti ja Soome maavõistlusel, kus kaotas oma kohtumise ning ühe korra Eesti ja Läti maavõistlusel, kus kaotas samuti oma kohtumise.

Ta võitles teises maailmasõjas vabatahtlikuna idarindel. Arvatavasti sai ta rindel haavata ning suri 4. veebruaril 1944 Białystokis, mis tol ajal oli kaugel rinde tagalas.

## Viited

## Kirjandus
*Leinakuulutus. Eesti Sõna nr 116, 20. mai 1944. Lk 3
*Rein Pajur. "Poksi lugu". Tallinn 2009

## Välislingid
*Kustav Soosilla (Gustav Stolzeni) sporditulemused
Mait Pärt

**Mait Pärt** (sündinud 12. juulil 1946 Raasiku vallas) on eesti insener ja karikaturist.

Ta on lõpetanud Aruküla koolis seitsmenda klassi, seejärel lõpetanud 1964. aastal Ehitus-ja Mehaanikatehnikumi ehituse erialal. 

Teenis aega Tallinna lähistel piirivalvekordonis, seejärel töötas viis aastat Tallinna Sanitaartehniliste Tööde Valitsuses meistri ja töödejuhatajana, siis kolm aastat osakonnajuhatajana. Oli Siseministeeriumi konstrueerimisbüroo insener ning kaks aastat tootmiskoondises Mistra juhtiv konstruktor ning siis aasta Kultuurimälestiste RPI juhtiv insener. 1980. aastal kolis Saaremaale, kus algul töötas Kingissepa rajooni Põllumajandusvalitsuses, hiljem 15 aastat AS Saare Ehitusprojektis vaneminsenerina ja tehnoloogiaosakonna peainsenerina. Seejärel töötas Kuressaare veevärgis klienditeeninduse osakonna juhataja ja juhataja asetäitjana.

Tema karikatuure on avaldatud ajalehtedes Harju Elu, Kommunismiehitaja ja Meie Maa. Kokku on trükis avaldatud üle 1000 tema karikatuuri.

## Viited
BMW M30

BMW **M30** on rida-6 SOHC bensiinimootor, mida toodeti aastatel 1968–1994. Oma 28-aastase tootmisperioodi jooksul leidis see kasutamist mitme BMW mudeli juures.

Esimesed mudelid, mis kasutasid M30 mootorit, olid E3 2500 ja 2800 sedaanid. Algsed M30 mudelid toodeti töömahuga 2,5–3,0&#x20;liitrit, kuid hiljem lisandusid ka suurema töömahuga, kuni 3,4-liitrised mootorid.

Esialgu oli mootori kood M06, kuid hiljem 1980. aastate keskel nimetati see ümber M30. Mootorite hüüdnimedeks said Big Six ja Senior Six, pärast seda kui M20 rida-6 mootoreid hakati tootma, 1970. aastate lõpus.

Pärast DOHC M50 mootori kasutuselevõttu 1990. aastal hakkas M30 järk-järgult välja surema.

Ward'si hinnangul on M30 üks paremaid mootoreid, mis on 20. sajandil toodetud.

## Areng
M30 mootoreid hakati tootma 1960. aastate lõpul, kaudselt põhineb see BMW M10 mootoril, mida kasutati esmakordselt "Neue Klasse" BMW 1500-l. Mitmed tehnoloogiad, sealhulgas profiil madaldamine pöörates plokki 30 kraadi kaldu paremale, crossflow plokikaas ja ketiga SOHC on ühised M10 ja M30 vahel. Sarnastustest rääkides võib välja tuua ka malmist ploki, alumiiniumist kaanega ja ka sepistatud väntvõllu. Esimesed kaks mootorit, mis kasutusele võeti, olid 2,8- ja 2,5-liitrine, mõlemad lühikese kolvikäiguga mootorid olid sama silindri läbimõõduga.

## M30B35LE/M90
M30B35LE mootorit, mida nimetatakse ka M90-ks, kasutati aastatel 1979–1982 mitmetel mudelitel. See ühendab mootorispordi BMW M88 DOHC mootori plokk ja M30 mootori SOHC plokikaas.
## Turbomootorid
M30 kasutati ka turboülelaaduriga M102 ja M106 mootorite baasmootorina.

Alpina B10 Biturbo kasutas M30 modifitseeritud versiooni, kahe turbolaaduri ja sepistatud kolbidega. Mootori võimsus oli 265 kW (355 hj) 6000 p/min juures ja 520 N⋅m 4000 p/min juures ning see tegi sellest autost maailma kiireima sedaani. Viimased 50 M30 plokki saadeti Alpinasse, et kasutada neid viimases 50 B10 Biturbo tootmiseks.

### M102
M102 toodeti aastatel 1980–1982 ja M102 oli BMW esimene kuuesilindriline turbomootor.

M102 võimsus on 188 kW (252 hj) ja seda kasutati E23 7. seeria mudelitel, mis kandsid tähistust 745i.

### M106
M106 (nimetatakse ka M30B34MAE) asendas eelkäija M102 ja seda toodeti aastatel 1982–1986.
## Viited
LAG 40

**LAG 40** on Hispaanias alates 1984. aastast toodetav 40 mm automaatgranaadiheitja.

Relva valmistab Santa Bárbara Sistemas, mis kuulub USA ettevõttele General Dynamics.

Granaadiheitjat kasutavad lisaks hispaanlastele ka Brasiilia ja Colombia merevägi.
Héctor Bellerín

**Héctor Bellerin Moruno** (sündinud 19. märtsil 1995 Barcelonas) on Hispaania jalgpallur, kes mängib paremkaitsjana Hispaania kõrgliiga klubis Real Betis.

Bellerin alustas jalgpallurikarjääri ründajana tuntud jalgpalliklubi FC Barcelona ridades. 2011. aasta suvel läks ta üle Londoni Arsenali ja hakkas seal treenima kaitsemängijana. Tema kiirus, oskuslik palliga liikumine ja täpsus on aidanud tal meeskonnale luua võistlusmängudes mitmeid häid võimalusi. 21. novembril 2016 kirjutas ta alla pikaajalisele lepingule, mis sidus ta Londoni Arsenaliga 2023. aastani.

Bellerin mängis riikidevahelistes mängudes Hispaania esindusmeeskonna pallurina juba 15. eluaastast. Ta tegi debüüdi Hispaania A-koondises 2016. aastal, pärast seda valiti ta mängima ka 2016. aasta Euroopa meistrivõistlustel.

## Klubikarjäär
Bellerin on sündinud Kataloonias Barcelonas. Klubijalgpallikarjääri alustas ta FC Barcelona noorteklubides. Sealt liikus ta 2011. aasta suvel Londoni Arsenali, kus kirjutas alla oma esimesele kutselise jalgpalluri lepingule 2013. aasta juulis. Oma debüüdi tegi ta Arsenaliga 25. septembril 2013 West Bromwich Albioni vastu, mille Arsenal võitis penaltiseeriaga pärast 1:1 viigiseisu. Bellerin sai selles mängus kaasa teha 25 minutit. 

Kaks kuud hiljem liitus ta laenu eesmärgil kaheks kuuks Inglismaa esiliigas mängiva jalgpalliklubi Watfordiga. Debüüdi Watfordis tegi ta kaheksa päeva pärast laenulepingu sõlmimist Yeovil Towni vastu. Laenulepingut pikendati hooaja lõpuni, kuid ta kutsuti tagasi Arsenali 2014. aasta veebruaris.

Meistrite Liiga debüüdi tegi ta 16. septembril 2014 2:0 kaotusega lõppenud mängus Dortmundi Borussia vastu. Esimese värava Arsenali meeskonnas lõi ta 1. veebruaril 2015 5:0 võidumängus Aston Villa vastu.

Esimest korda valiti ta esikoosseisu 2015. aasta FA karikafinaalis 30. mail, aidates meeskonnal võita Aston Villa vastu 4:0 Wembley staadionil. Ta sõlmis uue pikaajalise lepingu enne 2015/16. hooaja algust. Sel hooajal oli ta kolmas mängija Arsenali hooaja parimate mängijate hääletuses. 21. novembril 2016 sõlmis ta Arsenaliga uue pikaajalise lepingu, mis kehtib kuni 2023. aastani.

Aastatel 2021–2022 oli ta Arsenalist laenul Hispaania klubis Real Betis. Pärast seda mängis ta FC Barcelonas, kus pidas 2022–2023 vaid 3 mängu.

Aastal 2023 kuulus ta Lissaboni Sportingu ridadesse, sama aasta suvel liitus uuesti Real Betisiga.

## Koondisekarjäär
Bellerin mängis Hispaania noortekoondises nii U16, U17, U19 kui ka U21 vanuseklassis, kokku 37 mängus.  U21 noortekoondises tegi ta debüüdi 30. märtsil 2015, kui ta mängis 90 minutit 4:0 võidetud sõpruskohtumises Valgevenega.

29. mail 2016 tegi ta Hispaania A-koondises debüüdi, alustades mängu põhikoosseisus sõpruskohtumises Bosnia ja Hertsegoviina vastu, mille Hispaania võitis 3:1. Kaks päeva hiljem valiti ta 2016. aastal toimuvate jalgpalli Euroopa meistrivõistluste meeskonda, kus ta aga mängida ei saanud.

## Saavutused
;Arsenal
*FA Cup: 2014–15, 2016–17, 2019–20
*FA Community Shield: 2015, 2017, 2020

## Viited

## Välislingid
Tigre

**Tigre** on Hispaanias toodetud vintpüss. 
*Kaliiber: 11x50 mm
*Tüüp: Kang
*Pikkus: 955 mm
*Raua pikkus: 552 mm

Tigre vintpüsse toodeti alates 1915. aastast kuni 1930. aastateni. Need olid laialdaselt kasutusel Hispaania kodusõjas.
Square Up

**Square Up** on kolmas minialbum K-pop bändilt BLACKPINK.
Albumil on 4 laulu, mille juhtivsingel on "Ddu-Du Ddu-Du" (Korea: 뚜-두 뚜-두).

## Lood plaadil
# "Ddu-Du Ddu-Du" - 3:29
# "Forever Young"	- 3:57
# "Really" - 3:17
# "See U Later" - 3:18
Eesti Väliskaubanduse Liit

**Eesti Väliskaubanduse Liit** (lühendatult EVL; varasema nimega Eesti Eksportnõukogu; inglise keeles *Estonian Trade Council*, lühendatult ETC) on Eesti mittetulundusühing, mille eesmärk on edendada Eesti eksporti.

EVL asutati 1992 nime all Eesti Eksportnõukogu. Aastast 1998 kannab EVL nime **Eesti Väliskaubanduse Liit**.

## Viited

## Välislingid
*Eesti Väliskaubanduse Liidu koduleht